b'\n_START_ARTICLE_\nWalter Wolf\n_START_SECTION_\n\xc5\xbdivljenjepis\n_START_PARAGRAPH_\nRodil se je v avstrijskem Gradcu v narodnostno me\xc5\xa1ani dru\xc5\xbeini (o\xc4\x8de Nemec, mati Slovenka). Leta 1941 se je dru\xc5\xbeina preselila v Maribor, nato pa so se leta 1953, po o\xc4\x8detovi vrnitvi iz ruskega ujetni\xc5\xa1tva, preselili v nem\xc5\xa1ki Wuppertal. Tam je Wolf kon\xc4\x8dal \xc5\xa1olanje in se leta 1958 odpravil v Kanado._NEWLINE_Delal je v naftni industriji in v 1970-tih z nafto tudi obogatel. Sodeloval je tudi v formuli 1 z ekipo Walter Wolf Racing._NEWLINE_Njegovo ime se je pojavilo med afero Patria, v sklopu katere je Wolf osumljen, da je sodeloval pri posredovanju podkupnin med avstrijskim zastopnikom Patrie in slovenskimi visokimi uradniki.'